JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Palestiina omavalitsus ei aktsepteeri Trumpi plaani
Iraan süvendab Pärsia lahel pingeid
Trump saab Golanile omanimelise küla
Ramallah's, palestiinlaste halduslinnas
nädala eest kogunenud omavalitsuse istung
hülgas USA presidendi nn sajandi diili, teadmata selle lõplikku sisu.
Bahraini pealinnas Manamas toimuval kohtumisel jaanipäeva paiku
osaleb mitmeid tähtsaid araabiamaid,
kelle toetus palestiinlastele on alati ülioluline olnud.
Kuigi osalevad vähemalt Egiptus,
Saudi Araabia, Jordaania, AÜE ja Maroko,
teatas Abbasi valitsus, et nemad selles salaliidus kaasa ei löö.
Palestiina omavalitsuse esindaja sõnul
püüab Bahraini kohtumine nullida neile kuuluvaid õigusi
ning luua vale ettekujutuse vabadusest ja iseseisvusest.
Palestiina iseseivus, põgenike staatus ja Jeruusalemm pole müüa,
kuulutas Wasel Abu Yousef.
Bahraini kohtumise lähenedes on kasvanud ka vägivald Gaza piiril.
Sderoti linn on taas raketirünnakute ohvriks langenud.
Imekombel õnnestus siiski inimohvreid vältida.
Piiritarale on taas tulvanud tuhandeid inimesi
ning üha tihemini läkitatakse Gazast
lõhkeaineid ja tulepomme kandvaid õhupalle,
mis on viinud kümnete metsa- ja maastikupõlenguteni.
Iisraeli Õhujõud ja armee on hävitanud süstemaatiliselt
kümneid Hamasi ja Islamidžihaadi baase
ning ka Hamasi laevastiku laevu.
Armee teatel on hävitatud ka
mitmeid Hamasi poolt sügavale maa alla ehitatud baase.
Iisrael kehtestas kalastusblokaadi, mis hõlmab kõiki Gaza sadamaid,
nii et kalamehed ei pääse esialgu elatist teenima.
Iisrael on teatanud, et blokaad tühistatakse kohe,
kui lõpeb raketituli ja õhupallide läkitamine.
Likudi partei tugevdab sügiseste valimste eel ridu.
Uueks tugevaks nimeks on Nir Barkat, Jeruusalemma endine linnapea,
kellele on ennustatud tulevases valitsuses ka ministrikohta.
Seda kõike muidugi eeldusel,
et Likud võidab järgmised valimised ja moodustab valitsuse.
Nir Barkat, kes teenis 10 aastat Jeruusalemma linnapeana,
pole kunagi Knessetisse kandideerinud,
kuid teda hinnatakse kõrgelt, ka teistes parteides.
Tema suur kogemustepagas on seotud majanduse ja ehitusega,
nii et ta tugevdab Likudi positsioone veelgi.
Ka varasemas valitsuses justiitsministriks olnud Ayelet Shakedi
on mainitud Likudi uute võimalike kandidaatide seas.
Nädala eest rünnati Omani lahe rahvusvahelistes vetes
miinide ja torpeedodega kaht tankerit.
Norrale kuuluva tankeri Front Altair keskosa rünnati torpeedoga
ja Jaapani laeva Kokuka Courageous miinidega.
Vaid kuu varem rünnati nelja tankrit Araabia Emiraatide vetes Pärsia lahel.
Nii nende kui kahe viimase rünnaku autoriks peetakse Iraani.
Nii USA, Briti kui Iisraeli luureteenistused
on selles täiesti kindlad,
kuid Iraan, nagu tavaliselt, eitab kõike ja süüdistab rünnakuis teisi.
Iisraeli väitel teostas rünnakud Iraani Revolutsioonikaart.
Nii video kui muus vormis tõendid
osutavad siiski selgelt Iraani suunas.
Vaid viie nädala eest tegi Iraani relvajõudude ülem meedias avalduse,
kus ta ütles, et kui Iraan ei saa vedada naftat Hormuzi lahe kaudu maailma,
ei saa seda teha ka keegi teine.
Üks tankritest, Kokuka Courageous kuulub Jaapanile.
Rünnaku päeval saabus Jaapani peaminister Shinzo Abe visiidile Iraani.
Ta kohtus riigi kõrgeima usujuhi ajatolla Khameneiga
ja edastas sõnumi USA presidendilt Trumpilt,
mille järgi võiks Jaapani või Šveitsi vahendusel
pingete leevendamiseks dialoogi alustada.
Khamenei vastus oli ühene:
"USA president ei vääri, et talle sõnumi saadaksin.
Mul pole talle midagi vastata."
Samas kontekstis kinnitas Khamenei peaminister Abele,
et Iraanil pole mingit kavatsust tuumarelva valmistada.
Ta siiski ei maininud,
milleks on Iraan hankinud endale uusi supervõimsaid tsentrifuuge
ja nende kaudu valmidust rikastada uraani relva tasemele,
kui neil pole kavatsust omal jõul tuumarelva arendada.
Möödunud nädala esmaspäeval, 17. juunil,
teatas Iraani Aatomienergiaameti esimees Behrouz Kamalvandi,
et nad ületavad rikastatud uraaniga
kokkulepitud 300 kilo piiri mõne päevaga.
Oleme neljakordistanud rikastusprotessi,
et saada oma tarbeks piisavalt 20-protsendilist uraani,
ütles Kamalvandi.
Ta ei täpsustanud siiski, mis need Iraani vajadused on.
Uraani rikastamine üle 20 protsendi
kuni tuumarelvaks vajaliku 90 %ni
võtab tunduvalt vähem aega, kui mainitud 20 % saavutamine.
Sõjapinged kasvavad ka Punasel merel.
Iraani toetatud ja varustatud Jeemeni valitsuse vastu mässavad
šiiitidest houthid tulistasid alla USA mereväe saadetud luuredrooni.
USA laevastiku teatel
tulistasid houthid tõesti alla USA päritolu MQ-9 drooni
samal päeval, kui Omaani lahel rünnati ka tankreid.
Droon kukkus siiski Punasesse merre, mitte maismaale, nagu houthid väitsid.
Tulistamisel kasutatud rakett oli Iraani päritolu õhutõrjerakett
sama tüüpi nagu need,
millega Iraan on sihtinud varem Saudi Araabia objekte.
Vaid veidi üle kahe kuu on möödunud sellest,
kui USA tunnistas Golani kõrgustiku Iisraeli osaks.
Selle auks otsustas Iisraeli valitsus nimetada uue,
Golanile ehitatava asula tema nime järgi.
Seda tähistav märk avati pühapäeval, 16. juunil.
Koos abikaasadega olid kohal Iisraeli peaminister Netanyahu
ja USA Iisraeli suursaadik Friedman.
Tulevane Ramat Trump ehk Trumpi kõrgustik
rajatakse Kela Aloni nimelise
Golani põhjaosas asuva asula juurde.
Seda, millal ehitus algab,
pole valitsus ametlikult teatanud.
SIPRI ehk Stockholmi Rahvusvaheline Rahuuuringute Instituut
avaldab igal aastal raporti, kus jälgitakse ja analüüsitakse
eri riikide relva- ja sõjalist võitlusvalmidust.
Äsjase raporti järgi
on üheksal maailma riigil ligi 14 000 erinevat tuumarelva.
SIPRI teatel on enim tuumarelvi Venemaal, ca 6500.
Peaaegu sama palju on neid USA-l.
Nii Hiinal kui Prantsusmaal on 300, Suurbritannial 200,
Indial ja Pakistanil ca 150.
SIPRI andmeil on Iisraelil ca 100 tuumapead
ja Põhja-Koreal veidi üle 20.
Kõik teised maad peale Iisraeli on end tuumariigiks kuulutanud.
Nad on vaid teatanud, et ei too esimesena tuumarelvi Lähis-Itta.
Avalduse sõnastus ei välista võimalust neid ise valmistada.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Head jaanipäeva kõigle!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee